14. ΝΟΜΟΣ υπ’ αριθ. 3299 της 6/12 Ιουλ. 1955 (ΦΕΚ Α΄ 179) Περί διατάξεων αφορωσών τα εξέταστρα υποψηφίων δια Στρατιωτικάς Σχολάς και τας αμοιβάς των μελών Εξεταστικών Επιτροπών. Άρθρ.1.-1.Ιδιώται μετέχοντες εις τας εξετάσεις ή διαγωνισμούς δι’ εισαγωγήν εις Στρατιωτικάς Σχολάς αξιωματικών και Υπαξιωματικών και των τριών Κλάδων των Ενόπλων Δυνάμεων, ή προς κατάταξιν είς τινα των τριών Κλάδων τούτων με βαθμόν Αξιωματικού ή Ανθυπασπιστού και των τούτω εξομοιουμένων υποχρεούνται εις την καταβολήν εξετάστρων καθοριζομένων δια κοινής αποφάσεως των Υπουργών Εθνικής Αμύνης και Οικονομικών. 2.Τα ως άνω εξέταστρα εισάγονται εις τον Κρατικόν Προϋπολογισμόν ως έσοδα αυτού. Άρθρ.2.-1.Στρατιωτικοί και των τριών Κλάδων των Ενόπλων Δυνάμεων, δημόσιοι υπάλληλοι και ιδιώται, μετέχοντες εις Εξεταστικάς Επιτροπάς ή Επιτροπάς Διαγωνισμών, είτε ως μέλη αυτών και Γραμματείς αυτών είτε ως εξετασταί οριζόμενοι δι’ εισαγωγήν ή κατάταξιν κατά τα εν τω προηγουμένω άρθρω οριζόμενα, δικαιούνται αμοιβής κατ’ αποκοπήν καθοριζομένης δια κοινής αποφάσεως των αυτών ως άνω Υπουργών. 2.Η αμοιβή καταβάλλεται εκ του Προϋπολογισμού Υπουργείου Εθνικής αμύνης (Γ.Ε.Σ., Γ.Ε.Ν., Γ .Ε.Α.), αναγραφομένης εις έκαστον των επί μέρους προϋπολογισμών τούτων σχετικής πιστώσεως. Εις βάρος της αυτής πιστώσεως καταλογίζονται και πάσαι αι αναγκαίαι δαπάναι ενεργείας των διαγωνισμών ή εξετάσεων (γραφική ύλη κ.λπ.). Άρθρ.3.-1.Εξέταστρα περί ων το άρθρ. 1 του παρόντος εισπραχθέντα κατά το τρέχον οικονομικόν έτος και μέχρι της δημοσιεύσεως του παρόντος Νόμου, κατατίθενται εις το Δημόσιον Ταμείον ως έσοδα του Προϋπολογισμού, μετά την αφαίρεσιν των πραγματοποιηθεισών δαπανών δι’ ενεργείας των εξετάσεων ή διαγωνισμών καθοριζομένων δια πράξεως του Υπουργού Εθνικής Αμύνης, προτάσει της οικείας Σχολής ή Υπηρεσίας. 2.Της εν τη παρ. 1 του προηγουμένου άρθρου  αμοιβής, δικαιούνται τα μέλη των Εξεταστικών        Επιτροπών    και    Επιτροπών      διαγωνι(Αντί για τη σελ. 1337) Σελ. 1337(α) Τεύχος 1093 Σελ. 103 Εκπαίδευση Στελεχών 36.Ρ.α.10-14 5 σμού των Κλάδων Στρατού Ξηράς και Αεροπορίας, δια τας διενεργηθείσας εξετάσεις και διαγωνισμούς. 3.Τα δυνάμει αποφάσεων του Υπουργού Εθνικής Αμύνης, μέχρι 30.6.54 τυχόν καταβληθέντα εξέταστρα εις στρατιωτικούς εν γένει, δημοσίους υπαλλήλους και ιδιώτας θεωρούνται δυνάμει του παρόντος ως τα προσήκοντα τοιαύτα. Άρθρ.4.-Τα παρά των υποψηφίων καταβαλλόμενα προς συμμετοχήν εις διαγωνισμούς Στρατιωτικών Σχολών εξέταστρα δεν επιστρέφονται εις αυτούς εν περιπτώσει μη συμμετοχής των δι’ οιονδήποτε λόγον εις τας εξετάσεις. Άρθρ.5.-1.Πάσα διάταξις αντικειμένη εις τον παρόντα Νόμον καταργείται, πλην των άρθρ. 2, 3, 4 και 6 (καθόσον ταύτα αφορούν τα άρθρ. 2 και 3) και 9 του Νόμ. 996/1949, άτινα διατηρούνται εν ισχύϊ. 2.Πάσα αναγκαία λεπτομέρεια δια την εφαρμογήν του παρόντος Νόμου, καθορίζεται δια κοινής αποφάσεως των Υπουργών Εθνικής Αμύνης και Οικονομικών. 3.Η ισχύς του παρόντος Νόμου άρχεται από της δημοσιεύσεως του εις την Εφημερίδα της Κυβερνήσεως. 